यह तो एक दुर्घटना थी वरना नागपुर शांत शहर था। शास्त्राीय संगीत सभाओं में वहां सैकड़ों की संख्या में श्रोता आते। आकाशवाणी से इन सभाओं का सजीव प्रसारण होता। श्रोताओं को इस बात का एहसास रहता। वे बड़े शऊर से बैठते। जो सेवक पान और जल की टेर घुमाता वह भी बेआवाज अपना काम करता। वे संगीत सभाएं मेरे सांस्कृतिक जीवन की पाठशाला जैसी थीं। पापा एक एक कलाकार को महाकाय व्यक्तित्व की तरह हमारे सामने प्रस्तुत करते।